১৯৫৬ সালে ব্রিটেন ও ফ্রান্সের সহযোগিতায় ইসরাইল মিসরের ওপর হামলা চালায়। ১৯৬৭ সালে উসকানি দেয় আমেরিকা ও ব্রিটেন। ইসরাইল বিমান হামলা চালিয়ে মিসরের সিনাই ও গাজা এলাকা এবং জর্ডানের কাছ থেকে জেরুসালেম ও জর্ডান নদীর পশ্চিমতীর দখল করে নেয়। ১৯৭৩ সালে সিরিয়া গোলান মালভূমি দখল করে। ১৯৪৮ সাল থেকে পরবর্তী বছর সমূহে প্রথম ব্রিটেন ও ফ্রান্স, পরে ব্রিটেন ও আমেরিকা এবং সর্বশেষে আমেরিকার প্রত্যক্ষ সামরিক, অর্থনৈতিক ও প্রযুক্তিগত বিদ্যার জোরে আরব ভূমি থেকে মুসলমানদের সম্পূর্ণ নিশ্চিহ্ন করতে পরিকল্পিতভাবে কাজ করে। বিশ্বের বিপুলসংখ্যক মুসলমান, শাহাদত যাদের কাম্য ছিল, ভিখারির সাজে যাদের খলিফারা প্রায় অর্ধেক বিশ্ব শাসন করে গেছেন তারা আজ কাপুরুষের মতো বিশ্বের দিকে দিকে মার খাচ্ছে। ভোগ বিলাসিতার গড্ডালিকা প্রবাহে গা এলিয়ে দিয়ে ভাগ্যের নির্মম পরিহাসের কথা বলে আত্মতুষ্টি লাভের চেষ্টায় মুসলমানরা নিরন্তর ব্যাপৃত।